อะไรไม่ควรทำ
ในด่านนี้คุณต้องระวังเป็นพิเศษเวลาจะขยับสลับลูกกวาด พยายามอย่าสลับลูกกวาดแบบเปล่าประโยชน์ หรือก็คือทำแล้วเชอร์รี่ไม่ขยับไปที่ทางออกน่ะ (พูดง่ายๆ ก็คืออย่าไปเสียเวลาสลับลูกกวาด เหนือ เชอร์รี่เลย) เราเข้าใจว่าบางทีก็มีบ้างที่ต้องทำแบบนั้น (โดยเฉพาะเวลาเชอร์รี่ไหลไปใกล้ถึงทางออก) แค่จำไว้ว่าอย่าใช้ moves เปลือง แบบที่สลับลูกกวาดไปก็ไม่เกิดประโยชน์อะไร เพราะเหตุนี้ อย่าไปยุ่งอะไรกับกระดานซ้ายล่างเลยจะดีกว่า เว้นแต่จะมีโอกาสทำคอมโบพิเศษได้ พวกลูกกวาดลายทางที่ช่วยเคลียร์กระดานซ้ายบนได้น่ะ ก็ด่านนี้น่ะต้องเน้นสร้างลูกกวาดลายทางต่างหาก เพราะเอาไว้ใช้เคลียร์แถวแนวตั้งได้ทั้งแถว เพื่อพาเชอร์รี่ไหลไปใกล้ทางออกให้ได้มากที่สุด แต่ตรงกันข้าม ลูกกวาดลายขวางมีแต่จะทำให้เชอร์รี่ใกล้ทางออกขึ้นอีกแค่ช่องเดียว เพราะงั้นก็ถือว่าได้ไม่คุ้มเสียถ้าคุณเอาแต่ตั้งหน้าตั้งตาสร้างลูกกวาดลายขวาง แต่เรื่องนี้ก็มีข้อยกเว้นเหมือนกับทุกเรื่องแหละ ถ้าลูกกวาดลายขวางเกิดไปอยู่ในแถวสุดท้ายเหนือทางออก ก็รีบใช้ได้เลย จะได้เปิดทางให้เชอร์รี่ไหลออกไปได้ไงล่ะ ถึงดาว 1 ดวงจะต้องใช้ 30,000 คะแนน แต่ด่าน 76 ไม่มีข้อจำกัดเรื่องคะแนนซะหน่อย ถ้าตอนนี้มันขัดผลประโยชน์กันอยู่ ระหว่างการเอาชนะด่านนี้ให้ได้โดยกำจัดเชอร์รี่ลงทางออกให้หมด กับการทำคอมโบเทพๆ เพื่อกอบโกยคะแนน ให้คุณพยายามทิ้งเรื่องทำคะแนนไปก่อน แล้วหันมาตั้งใจกำจัดเชอร์รี่ให้ผ่านด่านดีกว่า ดีไม่ดีจะได้คะแนนเหลือเฟือกว่า 30,000 คะแนนที่ต้องการด้วยซ้ำ รู้ไว้ใช่ว่า เวลาคุณเคลียร์ด่านที่มีวัตถุดิบพิเศษแบบนี้ได้ จะมีลูกกวาดลายทางหรือขวางเกิดขึ้นมาตอนจบเกม เท่าจำนวนของ moves ที่คุณเหลืออยู่ ลูกกวาดลายทางแบบนี้มีถึง 3,000 คะแนนต่อเม็ดเชียวนะ (นี่ยังไม่รวมคะแนนเพิ่มเติมจากลูกกวาดที่ตกๆ ลงมาตอนลูกกวาดลายทางระเบิดตัวเองไปแล้วอีก) เพราะงั้นเราถึงบอกให้รีบเคลียร์วัตถุดิบโดยเหลือ moves ไว้ให้มากที่สุด คะแนนจะได้ไหลมาเทมาไง ถ้าคุณไม่อยากเสียเงินซื้อ moves หรือไอเท็มพิเศษอื่นๆ เพิ่มละก็ ต้องปล่อยให้เป็นเรื่องของโชคแล้วล่ะ เพราะลูกกวาดแต่ละเม็ดที่ตกลงมาในกระดานก็มาแบบสุ่มกันทั้งนั้น — เป็นไปได้มากว่าบางทีคุณก็ต้อง "ยอมรับโชคชะตา" เวลาเล่นยังไงก็ไม่ยอมผ่านสักที แต่อย่าเพิ่งถอดใจล่ะ! พยายามใช้วิธีตามที่เราบอกไปนั่นแหละ แล้วเดี๋ยวก็ผ่านด่าน 76 นี่ได้เอง
ระวังอย่าใช้คอมโบ เหนือ วัตถุดิบ. อย่าไปเสียเวลากับลูกกวาดลายขวาง. ถ้าเล่นเท่าไหร่ก็ไม่ผ่าน อย่าเพิ่งมาห่วงเรื่องทำคะแนน. คนเราก็มีมือตกกันบ้าง อย่าเพิ่งถอดใจสิ.
https://www.wikihow.com/Beat-Level-76-on-Candy-Crush-Saga
Knowing What to Avoid